Diari Oficial de la Generalitat Valenciana


Sumari del DOGV 5331, del 24-08-2006 (2006/9283)

RESOLUCIÓ de 19 de juliol del 2006, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la, situada a Alzira (València), carrer Dr. Francisco Bono, 3, realitzada per l'ajuntament del dit municipi a favor de la Generalitat Valenciana, per a la regularització juridicopatrimonial de l'IES .José Maria Parra..
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5331

Data del DOGV
:   24-08-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/9283


Data del document
:   19-07-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Alzira
    * cultura regional
    * transmissió de la propietat
    * propietat immobiliària

RESOLUCIÓ de 19 de juliol del 2006, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la, situada a Alzira (València), carrer Dr. Francisco Bono, 3, realitzada per l'ajuntament del dit municipi a favor de la Generalitat Valenciana, per a la regularització juridicopatrimonial de l'IES .José Maria Parra.. [2006/9283]  
Entre els immobles transferits a la Generalitat mitjançant Reial Decret 2093/83, de 28 de juliol, sobre traspàs de funcions i servicis de l'administració de l'Estat a la Comunitat Valenciana en matèria d'educació figura, amb una superfície aproximada de 15.800 m2, l'immoble on es troba l'IES .José Maria Parra.. No obstant això, la dita transferència no va poder perfeccionar-se en el seu moment pel fet que no es va arribar a efectuar la cessió dels terrenys a favor de l'Estat per part de l'Ajuntament d'Alzira, i en l'actualitat els terrenys figuren a nom de l'ajuntament en el Registre de la Propietat i en el seu Inventari.  
Com a conseqüència de la sol·licitud efectuada per la Direcció General de Règim Econòmic de la Conselleria de Cultura per a regularitzar la situació juridicopatrimonial del mencionat institut, l'Ajuntament d'Alzira, en sessió plenària realitzada el dia 29 de març del 2006, va acordar la cessió gratuïta a la Generalitat Valenciana de l'immoble de la seua propietat de 15.123,80 m2 de superfície (que segons recent mesurament, té 15.036,26 m² de superfície) on s'ubica l'IES .José Maria Parra., situat al carrer Francisco Bono, 3 de la dita població.  
A proposta de la Conselleria de Cultura, Educació i Esport, es van iniciar els tràmits legals oportuns per a l'acceptació de la cessió de l'immoble.  
Consta en les actuacions que l'esmentat ajuntament ha complit el que disposen els articles 109 i següents del Reglament de Béns de les Entitats Locals.  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'art. 27.2.c) de la Llei de Patrimoni establix que .2.Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa... En conseqüència, una vegada perfeccionada la cessió i acceptació, l'immoble queda automàticament afecte el servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.  
Fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament d'Alzira de l'immoble que respon a la descripció següent:  
.Parcel·la situada a Alzira, Carrer Francisco Bono núm. 3, de 15.123,80 m² de superfície (15.036,26 m2 segons recent mesurament) sobre la qual hi ha construït l'actual institut d'ensenyament secundari José María Parra. Confronta: pel nord, carrer Esperanza; sud, carrer Francisco Bono; est, avinguda Pare Pompillo; i oest, carrer Pedro Esplugues.. La cessió comprén, a més de la parcel·la, els diversos cossos d'edificació sobre ella construïts.  
La parcel·la ha de segregar-se de la finca 21668, que consta inscrita en el Registre de la Propietat d'Alzira al tom 790, llibre 217, foli 229, inscripció 1a.   
Referència cadastral: 9387056IN3457C7361NZ.   
L'immoble s'accepta lliure de càrregues i gravàmens i al corrent de qualsevol despesa.   
Segon  
La cessió gratuïta realitzada per l'Ajuntament d'Alzira, s'efectua per a regularitzar la situació jurídicopatrimonial de l'IES José María Parra, amb la condició de destinar l'immoble a esta destinació i amb subjecció al que establix l'article 111 del Reglament de Béns de les Entitats Locals.   
Si la parcel·la cedida no és destinada a l'ús previst en un termini de 5 anys, o es deixa d'utilitzar per a la destinació expressada durant els 30 següents, els béns cedits revertiran a l'Ajuntament d'Alzira amb totes les seues pertinences i accessions.  
Tercer  
L'immoble acceptat, haurà d'incorporar-se a l'Inventari General de Béns i Drets de la Generalitat en concepte de bé de domini públic afecte el servici públic educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Generalitat, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat Valenciana.  
València. 19 de juliol del 2006.. El conseller d'Economia, Hisenda i Ocupació: Gerardo Camps Devesa.